b'\n_START_ARTICLE_\n\xc5\xbdard\xc4\x97s piliakalnis\n_START_SECTION_\nPiliakalnis\n_START_PARAGRAPH_\nPiliakalnis \xc4\xafrengtas atskiroje kalvoje, Smeltal\xc4\x97s de\xc5\xa1iniajame krante. Aik\xc5\xa1tel\xc4\x97 apvali, 30 m skersmens, aplink apjuosta iki 1,5 m auk\xc5\xa1\xc4\x8dio, 15 m plo\xc4\x8dio pylimu, kuris geriausiai i\xc5\xa1lik\xc4\x99s vakarin\xc4\x97je pus\xc4\x97je. \xc5\xa0laitai vidutinio statumo, 3-8 m auk\xc5\xa1\xc4\x8dio. Piliakalnis datuojamas I t\xc5\xabkstantme\xc4\x8diu - XIII a._NEWLINE_Piliakalnis apardytas apkas\xc5\xb3 ir duobi\xc5\xb3, apaug\xc4\x99s lapuo\xc4\x8diais med\xc5\xbeiais ir kr\xc5\xabmais, apatin\xc4\x97s \xc5\xa1lait\xc5\xb3 dalys dirvonuoja, Vakariniu \xc5\xa1laitu praeina lauko kelias.  Kitoje upelio pus\xc4\x97je \xe2\x80\x93 Laist\xc5\xb3 piliakalnis.\n_START_SECTION_\nGyvenviet\xc4\x97\n_START_PARAGRAPH_\n\xc4\xae pietvakarius nuo piliakalnio 12,6 ha plote yra pap\xc4\x97d\xc4\x97s gyvenviet\xc4\x97. Joje rastas iki 1,7 m storio XI a. \xe2\x80\x93 XIII a. kult\xc5\xabrinis sluoksnis su i\xc5\xa1likusiomis medini\xc5\xb3 pastat\xc5\xb3 liekanomis, \xc5\xbeidiniais, akmen\xc5\xb3 krosnimis, gele\xc5\xbeies lydymo krosnele, \xc5\xbealvarin\xc4\x97mis seg\xc4\x97mis, audimo stakli\xc5\xb3 pasvarais, laiv\xc5\xb3 knied\xc4\x97mis, stiklo karoliais, lygia ir \xc5\xbeiesta keramika, gyvuli\xc5\xb3 kaulais.\n_START_SECTION_\nTyrimai\n_START_PARAGRAPH_\nPiliakalnio \xc5\xbevalgomuosius archeologinius tyrimus 1963 m. atliko Lietuvos istorijos institutas. Gyvenviet\xc4\x97 tyrin\xc4\x97ta 1990-1991, 1993-1994, 1996, 1999-2000 m. 600 m \xc4\xaf \xc5\xa1iaur\xc4\x99 yra II a. \xe2\x80\x93 XIII a. Bandu\xc5\xbei\xc5\xb3 kapinynas, tyrin\xc4\x97tas 1974 m., 1985\xe2\x80\x931989 m.\n_START_SECTION_\nAplinkiniai piliakalniai\n_START_PARAGRAPH_\nPurmali\xc5\xb3 piliakalnis 11 km_NEWLINE_Palangos piliakalnis 32 kmJak\xc5\xb3 piliakalnis 7 km_NEWLINE_Val\xc4\x97n\xc5\xb3 piliakalnis 16 km_NEWLINE_Eket\xc4\x97s piliakalnis 15 kmAntkalnio piliakalnis 17 km_NEWLINE_ka\xc4\x8dai\xc4\x8di\xc5\xb3 piliakalnis 22 kmDovil\xc5\xb3 piliakalnis 9 km_NEWLINE_Maciui\xc4\x8di\xc5\xb3 piliakalnis 14 kmVent\xc4\x97s ragas 33 km_NEWLINE_Sak\xc5\xabt\xc4\x97li\xc5\xb3 piliakalnis 20 kmLaist\xc5\xb3 piliakalnis 0,6 km_NEWLINE_Vyskupi\xc5\xa1ki\xc5\xb3 piliakalnis 23 km'